بختیار وهابزاده: وقت
یوخ هر بیری باشقادیر بیر- بیرینه یاد كیمی
گلن قاوور گئدنی
اینكار ائدیر من ، منی...
عؤمرون هر پیلله سینده باشقالاشیر طبعیمیز
دونیادا مقصدیمیز ، دونیادان طلبیمیز
وقت منی پروانه تك باشینا دولاندیریر
دونن قانمادیغیمی بوگون منه قاندیریر
كیم دؤشونه دویر كی
من واحیدم . من بیرم!
بیرجه بونو بیلیرم : من گوجلویم ، قادیرم
من گوجسوزم ، عاجیزم تكجه وقتین الینده
عؤمرون او ساحیلینه الیم یئته بیلمه ییر
عؤمرون بو ساحیلینده
هانی گؤزومون نورو؟
هانی قلبیمین گورو؟
كیمدیر اوتان ، اوتوزان، زمان ایله آرزونون ابدی یاریشیندا!
ساچیمین آغلیغیندا.آلنمین قیریشیندا
زمان نئجه آت چاپیر، یویه نی اؤز الینده
اوغول سان سا ، تاپ گؤرك ، كیمدیر آتین بئلینده !
من اؤز آزادلیغیما، تانری دئدیم ، حق دئدیم
بیر حؤكمه بیر فرمانا، من باشیمی ایمه دیم
آمما وقتین دالینجا
عؤمروم بویو غول كیمی نئجه سورونموشم من
قولومداكی ساعاتین ، قولونا(بنده سینه)دونموشم من
pes_Arab azb_Arab azb_Arab azb_Arab azb_Arab azb_Arab urd_Arab azb_Arab pbt_Arab pes_Arab azb_Arab pes_Arab azb_Arab azb_Arab pbt_Arab pes_Arab azb_Arab azb_Arab azb_Arab azb_Arab azb_Arab azb_Arab prs_Arab azb_Arab azb_Arab